Spoštovani učenci, starši/skrbniki, učitelji!

Znašli smo se v situaciji, ki je za nas nova, neznana. V nas se pojavljajo različne misli, vprašanja, čustva, občutki. Prihodnji dnevi/tedni so polni negotovosti, skrbi, strahu, vendar poskušajmo iz dane situacije izvleči čim več pozitivnega. Predvsem pa ostanimo zdravi.

Podajam nekaj nasvetov, predlogov in idej za spopadanje s trenutno situacijo, za sproščanje ter preživljanje skupnega časa z našimi najbližjimi:

* Pogovarjajte se z otroki o dani situaciji na otrokom primeren in njim razumljiv način;
* Spodbujajte otroke k izražanju čustev, se o čustvih pogovarjajte in jih osmislite;
* Preberite kakšno dobro knjigo, revijo;
* Rešite kakšno križanko, uganko, miselno igro (<http://www.igre6.com/miselne-igre-za-otroke.html>, <http://www.igre1234.net/miselne-igre-za-otroke.html>, <http://www.educa.fmf.uni-lj.si/izodel/sola/2003/ura/zeman/logicneuganke.htm>, <http://www.nauk.si/>, …);
* Oglejte si kak dober družinski film, risanko;
* Poslušajte glasbo;
* Zaigrajte na instrument, zapojte in zaplešite;
* Igrajte se znane družabne igre (Enka, Spomin, Šah, Človek ne jezi se, Črni Peter, Activity,…) ali izdelajte svojo igro;
* Vzamite škarje, svinčnik, papir, barvice,… in ustvarjajte (dekoracijo, lutke, družabne igre…) – pomagate si lahko z različnimi spletnimi stranmi: <https://www.iskreni.net/categories/ustvarjanje>, <https://www.mamiblogerke.si/category/vzgoja-in-cas-za-otroke/ustvarjanje/>, <http://www.civcav.si/kreativne-ideje-morske-zivali/>, <https://www.ringaraja.net/>, <https://www.megamama.si/pirhi-velikonocno-ustvarjanje-za-najmlajse/>,...;
* Telovadite ali se gibajte/razgibavajte na prostem (seveda v skladu z navodili za samozaščito in odgovorno ravnanje v času epidemije);
* Naučite otroke kuhanja, pospravljanja, likanja…;
* Upoštevajte navodila varne rabe interneta in omejite čas gledanja in uporabe različne IKT.

Pedagoginja: Mirjam Törnar